Silvia Valkovič

Mgr. Silvia Valkovič, rod. Budayová (* 28. apríl 1989, Nitra) je slovenská spisovateľka a umelkyňa.

Životopis 
O literatúru sa začala zaujímať počas štúdia na strednej škole (2005 – 2009), kde so svojimi krátkymi prácami prispievala do školského časopisu. Je absolventkou magisterského štúdia žurnalistiky na Univerzite Konštantína Filozofa v Nitre (2012 – 2017). V regionálnych a celoštátnych literárnych súťažiach získala celkom 11 ocenení. Pracuje ako jazyková korektorka, prekladateľka a lektorka anglického jazyka. Okrem literatúry sa tiež venuje akvarelovej maľbe, fotografovaniu a šíreniu osvety v oblasti duševného zdravia. Žije a tvorí v Nitre.

Diela 
 2019 / Ružová noc/ debutová básnická zbierka / Vydavateľstvo Matice slovenskej
 2021 / Kvety orgovánu / básnická zbierka
 2023 / Určite sa niečo stane - Skutočný príbeh o živote s obsedantno-kompulzívnou a úzkostno-depresívnou poruchou

Ocenenia 
 2012 / Literárna Senica Ladislava Novomeského / 2. miesto za prózu
 2013 / Literárny boom / próza uverejnená v zborníku víťazných prác
 2015 / Studňa sa tajne s dažďom zhovára / 3. miesto za prózu
 2016 / Novomeského Nitra / 2. miesto za poéziu
 2016 / Literárne Topoľčany / 3. miesto za poéziu
 2017 / Literárny Zvolen / Cena primátorky mesta za poéziu
 2018 / Cena Jána Červeňa / Hlavná cena za poéziu
 2019 / Studňa sa tajne s dažďom zhovára / Cena Matice slovenskej za prózu
 2020 / Literárna Villa Zerna 2021 / 2. miesto za poéziu
 2020 / Cena Ivana Kraska / prémia za debutovú básnickú zbierku
 2022 / Literárna Villa Zerna 2022 / 1. miesto za poéziu

Referencie

Externé odkazy 
 Blog
 Rozhovor pre stránku akčné ženy
 Facebook
 Youtube
 Sashe

Slovenskí básnici
Absolventi Univerzity Konštantína Filozofa v Nitre
Osobnosti z Nitry